Eftir fáein áratök fékk ég strax mjög góða tilfinningu fyrir árinni . Á móti koma vindáhrifin á það árablað sem uppi er hverju sinni þvert á árablaðið - en þar sem það er miklu mjórra lengst frá ræðaranum verða áhrifin miklu minni en á þessum hefðbundnu spjaldaárum . Hann var greinilega reynslumikinn þekkingarmaður á þessu sviði og útfærði gerð svona kayakár mjög vel fyrir heimasmíði . En samt er viður ekki bara viður . Og hann Chuck Holst er einmitt mjög hrifinn af Cedrusvið vegna léttleika og vinnslu . Þvingur , stingsög vélknúin , málband og þykktarmælir . Blýantur , réttskeið og vinkill til að draga réttar línur . Nú hefur efnishluti þess sem í árina fer verið sagaður út úr plankanum og í þeirri útlínustærð sem árin þarf . Og til hliðar á myndinni er afgangsrenningur af plankanum . Á myndinni er sjáanleg miðlínustrik sem eru einkar mikilvæg til að árin verði í einni línu enda á milli bæði á hlið og kant . Það er átakaverk að handsaga allt þetta efni til í hina endanlegu líkamsstærð árinnar . Það er á við hörkur róður í mótvindi – klukkutímum saman . Áraskaftið er fullunnið afrúnnað 38 m.m næst árablöðunum til gripa og 40 m.m á miðjunni til styrktar áraskaftinu - en vogarafl árablaðanna endar á miðju skaftsins . Það er að ýmsu að huga við smíðina Og nú er heflað og slípað bæði með sandpappír og þjöl allt eftir hvar smiðurinn er með hendurnar hverju sinni á gripnum sem óðum er að nálgast lokaáfangann . Og svo er spurt eins og þegar nýr einstaklingur lítur ljós heimsins fyrst „ Hvað er afkvæmið þungt og langt ? Við fæðingu reyndist West Greenland árin vega 1000 grömm og er þó olían ekki orðin vel þurr eftir fæðingu og lengdin er 2135 m.m og mesta blaðbreidd er 80 m.m Þetta er sagan um tilurð minnar nýju kayakárar „ West Greenland „ gerð . Svo er bara að fara að róa Það er nú verið að skrá þig inn með Facebook aðgangsupplýsingum